polyglot-tagger/wikipedia-language-snippets-filtered huggingface dataset:
ಮುಂಗುಸಿಗಳು ಸಾಮಾನ್ಯವಾಗಿ ಕೀಟ, ಏಡಿ, ಎರೆಹುಳು, ಹಲ್ಲಿ, ಹಾವು, ಕೋಳಿ ಮತ್ತು ದಂಶಕ ಪ್ರಾಣಿಗಳನ್ನು ಬೇಟೆಯಾಡಿ ಭಕ್ಷಿಸುತ್ತವೆ. ಆದರೂ ಮುಂಗುಸಿಗಳು ಕೆಲವೊಮ್ಮೆ ಮೊಟ್ಟೆಗಳು ಮತ್ತು ಕೊಳೆತ ಮಾಂಸ ತಿನ್ನುವುದುಂಟು. ಮಂಡಲದ ಹಾವು ಸೇರಿದಂತೆ ಹಲವು ವಿಷಪೂರಿತ ಹಾವುಗಳೊಡನೆ ಸೆಣಸಿ ಕೊಲ್ಲಲೆಂದು, ಭಾರತದ ಮುಂಗುಸಿ ಮತ್ತು ಇತರೆ ಜಾತಿಗಳ ಮುಂಗುಸಿಗಳನ್ನು ವ್ಯಾಪಕವಾಗಿ ಬಳಸಲಾಗುತ್ತಿದೆ.
ಮುಂಗುಸಿಗಳು ಬಹಳ ಚುರುಕು ಹಾಗೂ ಕುಶಾಗ್ರಬುದ್ಧಿಯುಳ್ಳ ಪ್ರಾಣಿಗಳು, ಹಾಗೂ ಅವು ದಪ್ಪ ತುಪ್ಪುಳು ಹೊಂದಿರುವುದರಿಂದ ಅವು ಹಾವುಗಳನ್ನು ಸುಲಭವಾಗಿ ಕೊಲ್ಲಬಲ್ಲವು. ಅವು ಸಾಮಾನ್ಯವಾಗಿ ನಾಗರಹಾವಿನ ತಂಟೆಗೆ ಹೋಗುವುದಿಲ್ಲ ಹಾಗೂ ನಾಗರಹಾವಿನ ಮಾಂಸ ಭಕ್ಷಣೆ ಯತ್ತ ಸಹ ಅದಕ್ಕೆ ವಿಶೇಷ ಒಲವಿಲ್ಲ. ಕೆಲವು ಜಾತಿಯ ಮುಂಗುಸಿಗಳು ಸರಳ ತಂತ್ರಗಳನ್ನು ಕಲಿಯಬಲ್ಲವು.
ಪೀಡಕ ಪ್ರಾಣಿಗಳನ್ನು ನಿಯಂತ್ರಿಸಲು ಮುಂಗುಸಿಗಳನ್ನು ಸಾಕುವುದುಂಟು. ಆದರೂ, ಇವು ಅಗತ್ಯಕ್ಕಿಂತಲೂ ಹೆಚ್ಚು ಹಾನಿಕರವಾಗಬಹುದು. ಇಲಿ ಮತ್ತು ಹಾವುಗಳನ್ನು ಕೊಲ್ಲಲೆಂದು ಮುಂಗುಸಿಗಳನ್ನು ವೆಸ್ಟ್‌ ಇಂಡೀಸ್‌ನಲ್ಲಿ ಆಮದು ಮಾಡಿಕೊಂಡಾಗ, ಸಣ್ಣ ಗಾತ್ರದ, ಉಪಯುಕ್ತ ಎನ್ನಲಾದ ಭೂಚರ ಪ್ರಾಣಿಗಳನ್ನೂ ಸಹ ಇವು ಕೊಂದಿದ್ದವು. ಇದೇ ಕಾರಣಕ್ಕಾಗಿ, ಮುಂಗುಸಿಗಳ ಹಲವು ಜಾತಿಗಳನ್ನು ಅಮೆರಿಕಾ ಸಂಯುಕ್ತ ಸಂಸ್ಥಾನ ,
ಆಸ್ಟ್ರೇಲಿಯಾ ಮತ್ತು ಇತರೆ ದೇಶಗಳಲ್ಲಿ ಆಮದು ಮಾಡುವುದನ್ನು ಕಾನೂನು-ಬಾಹಿರ ಎಂದು ಘೋಷಿಸಲಾಗಿದೆ. 1883ರಲ್ಲಿ ಮುಂಗುಸಿಗಳನ್ನು ಹವಾಯಿ ದ್ವೀಪಗಳಲ್ಲಿ ಪರಿಚಯಿಸಲಾಯಿತು. ಇದರಿಂದಾಗಿ ಸ್ಥಳೀಯ ಜಾತಿಯ ಪ್ರಾಣಿಗಳ ಮೇಲೆ ಗಮನಾರ್ಹ ನಕಾರಾತ್ಮಕ ಪ್ರಭಾವ ಬೀರಿದ್ದವು.
ಭಾರತ ಮತ್ತು ಪಾಕಿಸ್ತಾನ ದೇಶಗಳಲ್ಲಿ, ರಸ್ತೆ ಬದಿಯ ಪ್ರದರ್ಶನಗಳಲ್ಲಿ ಮುಂಗುಸಿಗಳನ್ನು ಪ್ರದರ್ಶಿಸುವುದು ಸರ್ವೇಸಾಮಾನ್ಯ. ಹಾವಾಡಿಗರು ಹಾವುಗಳೊಡನೆ ಅಣಕು-ಕದನ ಮಾಡಲೆಂದೇ ಮುಂಗುಸಿಗಳನಿಟ್ಟುಕೊಳ್ಳುವರು. ಒಕಿನಾವಾದಲ್ಲಿ ಮುಚ್ಚಲಾದ ಆವರಣದಲ್ಲಿ, ಮುಂಗುಸಿಗಳು ಹಬು ಅಥವಾ ಮಂಡಲದ ಹಾವಿನೊಡನೆ ಸೆಣಸುತ್ತವೆ. ಸುತ್ತಮುತ್ತ ನೆರೆದಿರುವ ಪ್ರೇಕ್ಷಕರು ಈ ಸೆಣಸಾಟವನ್ನು ವೀಕ್ಷಿಸುವರು.
ಆದರೆ, ಪ್ರಾಣಿದಯಾ ಸಂಘದವರು ತೀವ್ರವಾಗಿ ಆಕ್ಷೇಪಿಸಿದ ನಂತರ ಈ ಸೆಣಸಾಟವನ್ನು ಕಡಿಮೆಗೊಳಿಸಲಾಗಿದೆ. ಗ್ರೀಕ್‌ ಇತಿಹಾಸಕಾರ ಡಿಯೊಡೊರಸ್‌ ಸಿಕುಲಸ್‌ ಪ್ರಕಾರ, ಸ್ಥಳೀಯ ಮುಂಗುಸಿಗಳು ವಿಷಪೂರಿತ ಹಾವುಗಳನ್ನು ಸೆಣಸುವ ಹಾಗೂ ಆಗೊಮ್ಮೆ-ಈಗೊಮ್ಮೆ ಮೊಸಳೆಯ ಮೊಟ್ಟೆಗಳನ್ನು ತಿನ್ನುವ ಕಾರಣ, ಈಜಿಪ್ಟಿಯನ್ನರು ಅವುಗಳನ್ನು ಪೂಜ್ಯ ಎಂದು ಪರಿಗಣಿಸುತ್ತಿದ್ದರು.
ರಡ್ಯಾರ್ಡ್‌ ಕಿಪ್ಲಿಂಗ್‌ ಅವರ ಕಾಲ್ಪನಿಕ ಕಥೆ ರಿಕಿ-ಟಿಕಿ-ಟವಿ ಯಲ್ಲಿ ಸಾಕುಪ್ರಾಣಿ ಮುಂಗುಸಿಯು ತನ್ನ ಮಾಲಿಕನ ಕುಟುಂಬವನ್ನು ಎರಡು ಅಪಾಯಕಾರಿ ನಾಗರಹಾವುಗಳಿಂದ ರಕ್ಷಿಸುವ ಕಥೆಯಿತ್ತು. ಈ ಕಥೆಯನ್ನು ಆಯ್ದುಕೊಂಡು ಹಲವು ಚಲನಚಿತ್ರಗಳು ನಿರ್ಮಿತವಾದವು.
ಕೃತಕ ಚರ್ಮಗಳನ್ನು ಸೃಷ್ಟಿಸುವ ಸಂಶೋಧನೆಗಳಲ್ಲಿ ಮುಂಗುಸಿಗಳನ್ನು ಬಳಸಲಾಗುತ್ತಿತ್ತು. ಸುಟ್ಟ ಗಾಯಗಳ ಚಿಕಿತ್ಸೆಯಲ್ಲಿ ಗಾಯಗಳ ಮೇಲೆ ಹೊದಿಸಬಹುದಾದ ಚರ್ಮದಂತಹ ಅರ್ಧಪ್ರವೇಶ್ಯ ಪೊರೆಯನ್ನು ಸೃಷ್ಟಿಸಲು, ಮುಂಗುಸಿಗಳಿಗೆ ಪಾಲಿಟೆಟ್ರಾಫ್ಲುವೊರೊಎಥಿಲಿನ್‌ ಆಧಾರಿತ ಪಾಲಿಮರ್‌ನ ಕಸಿಗಳನ್ನು ನೀಡಲಾಗುತ್ತಿತ್ತು.
ಮುಂಗುಸಿಯ ಮುಖ ಮತ್ತು ಶರೀರ ಉದ್ದವಿರುತ್ತದೆ. ಸಣ್ಣ, ದುಂಡಗಿನ ಕಿವಿಗಳು, ಕಿರಿದಾದ ಕಾಲುಗಳು, ಹಾಗೂ ಉದ್ದನೆಯ, ಚೂಪಾದ ಬಾಲ ಹೊಂದಿದೆ. ಹಲವು ಮುಂಗುಸಿಗಳು ನಸುಬೂದು ಬಣ್ಣದ್ದಾಗಿವೆ. ಕೆಲವು ಮುಂಗುಸಿಗಳ ತುಪ್ಪುಳುಗಳ ಮೇಲೆ ಎದ್ದುಕಾಣುವಂತಹ ಗುರುತುಗಳಿವೆ. ಮುಂಗುಸಿಗಳು ಹಿಂದೆಳೆಯಲಾಗದ ಉಗುರುಗಳನ್ನು ಹೊಂದಿದ್ದು, ಭೂಮಿಯನ್ನು ಅಗೆಯಲು ಅವನ್ನು ಬಳಸುತ್ತವೆ. ಮೇಕೆಗಳಂತೆಯೇ ಮುಂಗುಸಿಗಳೂ ಸಹ ಕಿರಿದಾದ, ಅಂಡಾಕಾರದ ಕಣ್ಣುಪಾಪೆ ಹೊಂದಿವೆ. ಬಹಳಷ್ಟು ಜಾತಿಗಳು ಗುದದ್ವಾರದ ಬಳಿ ದೊಡ್ಡ ಗಂಧ ಗ್ರಂಥಿ ಹೊಂದಿದ್ದು, ತಮ್ಮ ಸರಹದ್ದುಗಳನ್ನು ಗುರುತಿಸಲು ಹಾಗೂ ತನ್ನ ಸಂತಾನೋತ್ಪತ್ತಿ ಮಾಡುವ ಸ್ಥಿತಿಯನ್ನು ತಿಳಿಸಲು ಈ ಗಂಧ ಗ್ರಂಥಿಯನ್ನು ಬಳಸುತ್ತವೆ. ಮುಂಗುಸಿಗಳ ದಂತವಿನ್ಯಾಸವು ಪುನುಗುಬೆಕ್ಕುಗಳದಂತೆಯೇ ಇದೆ.
ಮುಂಗುಸಿಗಳೂ ಸಹ ಅಸಿಟಿಲ್ಕೊಲೀನ್‌ ಎಂಬ ರಾಸಾಯನಿಕ ದ್ರವ ಮೂಸುವ ಸಂವೇದಿ ಅಂಗ ಹೊಂದಿವೆ. ಇವುಗಳ ರಚನೆ ಮತ್ತು ಆಕಾರವು ಹಾವುಗಳ ಸಂವೇದಿ ಅಂಗಗಳಂತೆಯೇ ಇದೆ. ಇದರಿಂದಾಗಿ, ಹಾವಿನ ನರಘಾತಕ ವಿಷವು ಮುಂಗುಸಿಗಳ ಮೇಲೆ ಯಾವುದೇ ಪ್ರಭಾವ ಬೀರುವುದಿಲ್ಲ. ಇದೇ ರೀತಿ, ರಕ್ತ-ಘಾತಕ ಹಾವಿನ ವಿಷಗಳಿಂದಲೂ ಮುಂಗುಸಿಗೆ ರಕ್ಷಣೆಯಿದೆಯೇ ಎಂಬುದರ ಬಗ್ಗೆ ಸಂಶೋಧಕರು ಪತ್ತೆ ಮಾಡುವಲ್ಲಿ ಮಗ್ನರಾಗಿದ್ದಾರೆ.
ಮುಂಗುಸಿಗಳು ಏಷ್ಯಾ, ಆಫ್ರಿಕಾ ಹಾಗೂ ದಕ್ಷಿಣ ಯುರೋಪ್ ವಲಯಗಳಲ್ಲಿ ವಾಸಿಸುತ್ತವೆ. ಜೊತೆಗೆ, ಕೆಲವು ಕೆರಿಬ್ಬಿಯನ್‌ ಮತ್ತು ಹವಾಯಿಯನ್‌ ದ್ವೀಪಗಳಲ್ಲಿ ಮುಂಗುಸಿ ಪರಿಯಚಯಿಸಲಾದ ಜಾತಿಯಾಗಿದೆ.‌ ಮುಂಗುಸಿಗಳದ್ದು ಸುಮಾರು ಮುವತ್ತಕ್ಕೂ ಹೆಚ್ಚು ಜಾತಿಗಳಿವೆ. ಇವು ೧ ರಿಂದ ೪ ಅಡಿ ಉದ್ದನೆಯ ಶ್ರೇಣಿಯಲ್ಲಿವೆ. ಮುಂಗುಸಿಯ ತೂಕದ ಶ್ರೇಣಿಯು, ಅಳಿಲು-ಗಾತ್ರದ ಉದ್ದನೆಯ ಸಾಮಾನ್ಯ ಸಣ್ಣ ಮುಂಗುಸಿ ಇಂದ ಹಿಡಿದು, ಬೆಕ್ಕಿನ ಗಾತ್ರದ ಉದ್ದನೆಯ ಬಿಳಿ-ಬಾಲದ ಮುಂಗುಸಿ ವರೆಗಿದೆ.ಕೆಲವು ಜಾತಿಗಳು ಬಹುಶಃ ಒಂಟಿಯಾಗಿ ಬದುಕುತ್ತವೆ, ಕೇವಲ ತಮಗಾಗಿಯೇ ಆಹಾರ ಹುಡುಕಿಕೊಂಡು ಹೋಗುತ್ತವೆ. ಇನ್ನು ಕೆಲವು ಗುಂಪುಗಳಲ್ಲಿ ಸಂಚರಿಸಿ, ಗುಂಪಿನ ಸದಸ್ಯರೊಂದಿಗೆ ಆಹಾರ ಹಂಚಿಕೊಳ್ಳುವುದುಂಟು.
ಮುಂಗುಸಿಗಳು ) ಎಂಬುದು ಸಣ್ಣಗಾತ್ರದ ಮಾಂಸಾಹಾರಿ ಗಳ 33 ಸಸ್ತನಿ ಜಾತಿಗಳುಳ್ಳ ಕುಟುಂಬ. ಇವು ಯುರೇಷ್ಯಾ ಮತ್ತು ಆಫ್ರಿಕಾ ಪ್ರಮುಖ ಪ್ರಾದೇಶಿಕ ನೆಲೆಯಲ್ಲಿ ಕಾಣಸಿಗುತ್ತವೆ. ಗೆಲಿಡೀನೆ ಉಪಕುಟುಂಬದ ಹೆಚ್ಚುವರಿ ಜಾತಿಯ ಮುಂಗುಸಿಗಳು ಮಡಗಾಸ್ಕರ್‌ನಲ್ಲಿವೆ. ಇವನ್ನು ಮುಂಚೆ ಇದೇ ಕುಟುಂಬದೊಂದಿಗೆ ಸೇರಿಸಲಾಗಿತ್ತು. ಇವನ್ನೂ ಸಹ ಆಗಾಗ್ಗೆ 'ಮುಂಗುಸಿಗಳು' ಎಂದು ಉಲ್ಲೇಖಿಸಲಾಗಿದೆ. ತಳೀಯ ಸಾಕ್ಷ್ಯಗಳ ಪ್ರಕಾರ, ಗೆಲಿಡೀನೆ ಉಪಕುಟುಂಬದ ಮುಂಗುಸಿಗಳು, ಯುಪ್ಲೆರಿಡೆ ಕುಟುಂಬದ ಇತರೆ ಮಡಗಾಸ್ಕರ್‌ ಮಾಂಸಹಾರಿಗಳೊಂದಿಗೆ ನಿಕಟ ಸಂಬಂಧ ಹೊಂದಿವೆ. ಈ ಕುಟುಂಬವು ಮುಂಗುಸಿಗಳಿಗೆ ಬದುಕುಳಿದಿರುವ ಅತಿ ನಿಕಟ ಕುಟುಂಬ ಎನ್ನಲಾಗಿದೆ.
ಮುಂಗುಸಿ ಎಂಬ ಪದವನ್ನು ಮರಾಠಿ ಹೆಸರು . ಬಹುಶಃ ಇದು ಅಂತಿಮವಾಗಿ ದ್ರಾವಿಡ ಭಾಷೆಗಳಾದ ತೆಲುಗು , ಕನ್ನಡ ಭಾಷೆಗಳಿಂದ ಆಯ್ದುಕೊಳ್ಳಲಾಗಿದೆ. 1698ರಿಂದಲೂ ಬಳಕೆಯಲ್ಲಿದ್ದ ಇಂಗ್ಲಿಷ್‌ ಹೆಸರನ್ನು ಜಾನಪದ-ವ್ಯುತ್ಪತ್ತಿ ಶಾಸ್ತ್ರೀಯವಾಗಿ - ಎಂದು ಅಂತ್ಯಗೊಳ್ಳುವಂತೆ ಮಾರ್ಪಾಡು ಮಾಡಲಾಯಿತು. ಎಂಬ ಶಬ್ದದೊಂದಿಗೆ ಯಾವುದೇ ವ್ಯುತ್ಪತ್ತಿಶಾಸ್ತ್ರೀಯ ಸಂಬಂಧ ಹೊಂದಿಲ್ಲ. ಇದರ ಬಹುವಚನ ರೂಪ ಮುಂಗುಸಿಗಳು ,' ಅಥವ, ಅಪರೂಪಕ್ಕೆ, . ಇದನ್ನು ಕೆಲವೊಮ್ಮೆ ಎಂದೂ ಬರೆಯಲಾಗುತ್ತದೆ.
ನಿಕಟ ಸಂಬಂಧವಿಲ್ಲದಿದ್ದರೂ, ಮುಂಗುಸಿಯು ರೂಪದಲ್ಲಿ ವೀಜಲ್‌ ಪ್ರಾಣಿಯನ್ನು ಹೋಲುತ್ತದೆ. ಅವುಗಳ ಉದ್ದ ಮತ್ತು ತೆಳ್ಳಗಿನ ಶರೀರಗಳು ಹಾಗೂ ಕಿರಿದಾದ ತುಪ್ಫುಳುಗಳಿಂದಾಗಿ, ಒಂದೇ ತರಹದ ಪರಿಸರಕ್ಕೆ ಹೊಂದಿಕೊಳ್ಳುತ್ತವೆ. ಎರಡೂ ಪ್ರಾಣಿಗಳು ಒಂದೇ ರೀತಿಯ ಹವಾಗುಣಗಳಿರುವ ಪ್ರದೇಶಗಳಲ್ಲಿ ವಾಸಿಸುತ್ತವೆ ಹಾಗೂ ಭೂಮಿಯಡಿಯಲ್ಲಿ ಬಿಲ ತೋಡುವ ಪ್ರವೃತ್ತಿ ಹೊಂದಿವೆ. ವೀಜಲ್‌ ಪ್ರಾಣಿಗಳಂತೆ, ಮುಂಗುಸಿಗಳು ಕಿರಿದಾದ ಕಾಲುಗಳು ಮತ್ತು ಬಾಲ ಹೊಂದಿವೆ.
ಮುಂಗುಸಿಯು ಸಂಗ ನಡೆಸುವಾಗ ಕಿಸಿಕಿಸಿ ನಗುವಂತಹ ಜೋರು ಸದ್ದು ಹೊರಡಿಸುತ್ತದೆ. ಗಂಡು-ಹೆಣ್ಣು ಮುಂಗುಸಿಗಳು ಒಟ್ಟಿಗೆ ಬಂದಾಗಲೂ ಸಹ ಈ ರೀತಿಯ ಸದ್ದು ಕೇಳಿಬರುವುದುಂಟು. ತಪ್ಪು
ಉಷ್ಣವಲಯದ ಮಳೆಕಾಡುಗಳಲ್ಲಿ ಸಸ್ಯವರ್ಗ ದ ಬೆಳೆವಣಿಗೆಯ ಹೊರತಾಗಿ, ಮಣ್ಣಿನ ಗುಣಮಟ್ಟ ವು ಹೆಚ್ಚಾಗಿ ಕೆಳಮಟ್ಟದ್ದಾಗಿರುತ್ತದೆ. ಇಲ್ಲಿ ಅತಿವೇಗವಾದ ಬ್ಯಾಕ್ಟೀರಿಯಗಳ ಕೊಳೆಯುವಿಕೆ, ಮಣ್ಣುಗೊಬ್ಬರ ಸಂಚಯಿಸದಂತೆ ತಡೆಯುತ್ತದೆ. ಜಂಬುಮಣ್ಣಾಗುವ ಪ್ರಕ್ರಿಯೆ ಮೂಲಕ ಉತ್ಪತ್ತಿಯಾಗುವ ಕಬ್ಬಿಣ ಮತ್ತು ಅಲ್ಯುಮೀನಿಯಂ ಆಕ್ಸೈಡ್ ನ ಸಾರವು ಗಾಢವಾದ ಕೆಂಪುಬಣ್ಣದ ಆಕ್ಸಿಸಾಲ್ಅನ್ನು ಹಾಗು ಕೆಲವೊಮ್ಮೆ ಬಾಕ್ಸೈಟ್ ನಂತಹ ಗಣಿಗಾರಿಕೆಯ ನಿಕ್ಷೇಪಗಳನ್ನು ಉತ್ಪತ್ತಿ ಮಾಡುತ್ತದೆ. ಬಹುಪಾಲು ಸಸ್ಯಗಳು ಮೇಲ್ಮೈನ ಹತ್ತಿರವೇ ಬೇರುಗಳನ್ನು ಒಳಗೊಂಡಿರುತ್ತವೆ, ಏಕೆಂದರೆ ಭೂಮಿಯ ಕೆಳಗೆ ಅಷ್ಟೊಂದು ಪೌಷ್ಟಿಕಾಂಶಗಳು ದೊರೆಯುವುದಿಲ್ಲ; ಬಹುಪಾಲು ಮರಗಳ ಖನಿಜಗಳು ಎಲೆಗಳ ಮತ್ತು ಪ್ರಾಣಿಗಳ ಕೊಳೆತ ಅವಶೇಷಗಳ ಮೇಲಿನ ಪದರದಿಂದ ಸಿಗುತ್ತದೆ. ವಿಶೇಷವಾಗಿ ಜ್ವಾಲಾಮುಖಿಗಳಿಂದ ಹುಟ್ಟಿಕೊಂಡ ಎಳೆಯ ತಳ ಪದರದ ಮೇಲೆ ಉಷ್ಣವಲಯದ ಮಣ್ಣು ಬಹುಶಃ ಸ್ವಲ್ಪ ಫಲವತ್ತಾಗಿರುತ್ತದೆ. ಒಂದು ವೇಳೆ ಮರಗಳನ್ನು ಕಡಿದುಹಾಕಿದರೆ, ಮಣ್ಣಿನ ಮೇಲೆ ಮಳೆ ಬಿದ್ದು ಮಣ್ಣನ್ನು ಕೊಚ್ಚಿಕೊಂಡು ಹೋಗಬಹುದು. ಅಂತಿಮವಾಗಿ , ಹಳ್ಳ , ತೊರೆಗಳು ರೂಪುಗೊಂಡು ನಂತರ ನದಿಗಳು ರೂಪುಗೊಳ್ಳುತ್ತವೆ. ಪ್ರವಾಹದ ಸಾಧ್ಯತೆಗಳು ಉಂಟಾಗಬಹುದು.
ಪ್ರಪಂಚದ ಮಳೆಕಾಡುಗಳಲ್ಲಿ ಅನೇಕ ಮಳೆಕಾಡುಗಳು, ಒಳ ಉಷ್ಣವಲಯದ ಅಭಿಸರಣೆ ವಲಯ ವೆಂದು ಕೂಡ ಕರೆಯಲಾಗುವ ಮಾನ್ಸೂನ್ ಕನಿಷ್ಠ ವಾಯುಭಾರ ಪ್ರದೇಶದೊಂದಿಗೆ ಸೇರಿಕೊಂಡಿವೆ. ಉಷ್ಣವಲಯದ ಮಳೆಕಾಡುಗಳು ಸಂಕ್ರಾಂತಿ ವೃತ್ತದಲ್ಲಿರುವಂತಹ ಮಳೆಕಾಡುಗಳಾಗಿದ್ದು, ಜಮೈಕಾದ ಬಳಿ ಪ್ರಸ್ತುತದಲ್ಲಿ ಆಗ್ನೇಯ ಏಷ್ಯಾದಲ್ಲಿ (ಮಯನ್ಮಾರ್ ನಿಂದ ಫಿಲಿಪೀನ್ಸ್‌ನವರೆಗು, ಇಂಡೊನೇಶಿಯ, ಪಾಪುವ ನ್ಯೂ ಗಿನಿಯ, ಮತ್ತು ಈಶಾನ್ಯ ಆಸ್ಟ್ರೇಲಿಯಾ), ಶ್ರೀಲಂಕಾ, ಕೆಮೆರೂನ್ ನಿಂದ ಕಾಂಗೋವರೆಗೆ ಉಪ ಸಹರಾನ್ ಆಫ್ರಿಕಾದಲ್ಲಿ, ದಕ್ಷಿಣ ಅಮೇರಿಕ , ಮಧ್ಯ ಅಮೇರಿಕ (ಉದಾಹರಣೆಗೆ , ಬೊಸವಾಸ್, ದಕ್ಷಿಣ ಯುಕಾಂಟನ್ ಪರ್ಯಾಯದ್ವೀಪ- ಪಿಟೆನ್-ಬಿಲೈಸ್-ಕ್ಯಾಲ್ಕಮುಲ್), ಹಾಗು ಫೆಸಿಫಿಕ್ ಐಲ್ಯಾಂಡ್ ನ ಅನೇಕ ಭಾಗಗಳಲ್ಲಿ ಕಂಡು ಬರುತ್ತದೆ. ಉಷ್ಣವಲಯದ ಮಳೆಕಾಡುಗಳನ್ನು "ಭೂಮಿಯ ಶ್ವಾಸಕೋಶ"ಗಳೆಂದು ಕರೆಯಲಾಗುತ್ತದೆ ಆದರೂ ಕೂಡ ಈಗ ಮಳೆಕಾಡುಗಳು ದ್ಯುತಿಸಂಶ್ಲೇಷಣೆ ಕ್ರಿಯೆಯ ಮೂಲಕ ವಾಯುಮಂಡಲಕ್ಕೆ ಸ್ವಲ್ವ ನಿವ್ವಳಆಮ್ಲಜನಕವನ್ನು ಸೇರಿಸುತ್ತದೆ ಎನ್ನುವುದು ಈಗ ತಿಳಿದುಬಂದಿದೆ.
ಪ್ರಪಂಚದ ಸಸ್ಯಗಳ ಮತ್ತು ಪ್ರಾಣಿಗಳ ಜಾತಿಗಳಲ್ಲೇ ಅರ್ಧದಷ್ಟು ಜಾತಿಗಳು ಮಳೆಕಾಡಿನಲ್ಲಿ ಕಂಡುಬರುತ್ತವೆ. ಮಳೆಕಾಡುಗಳು, ಸಸ್ತನಿಗಳು, ಸರೀಸೃಪಗಳು, ಪಕ್ಷಿಗಳು ಮತ್ತು ಅಕಶೇರುಕಗಳನ್ನು ಒಳಗೊಂಡಂತೆ ಪ್ರಾಣಿಸಂಕುಲದ ಅತಿ ದೊಡ್ಡ ಸರಣಿಯನ್ನು ಪೋಷಿಸುತ್ತದೆ. ಸಸ್ತನಿಗಳು, ಪ್ರೈಮೇಟ್, ಫೀಲಿಡ್, ಮತ್ತು ಇತರ ವಂಶಳನ್ನು ಒಳಗೊಳ್ಳಬಹುದು. ಸರೀಸೃಪಗಳು, ಹಾವುಗಳನ್ನು, ಟರ್ಟಲ್ ಗಳನ್ನು, ಗೋಸುಂಬೆಗಳನ್ನು, ಮತ್ತು ಇತರ ವಂಶಗಳನ್ನು ಒಳಗೊಂಡರೆ, ಪಕ್ಷಿಗಳು ವಾಂಗಿಡೇ ಮತ್ತು ಕುಕ್ಯುಲಿಡೇಯಂತಹ ವಂಶಗಳನ್ನು ಒಳಗೊಳ್ಳುತ್ತವೆ. ಮಳೆಕಾಡುಗಳಲ್ಲಿ ಅಕಶೇರುಕಗಳ ಡಜನ್ ಗಟ್ಟಲೆ ಕುಟುಂಬಗಳು ಕಂಡುಬರುತ್ತವೆ. ಶಿಲೀಂಧ್ರಗಳು ಕೂಡ ಮಳೆಕಾಡಿನ ಪ್ರದೇಶಗಳಲ್ಲಿ ಅತೀ ಸಾಮಾನ್ಯವಾಗಿ ಕಂಡುಬರುತ್ತವೆ. ಏಕೆಂದರೆ ಅವು ಸಸ್ಯಗಳ ಮತ್ತು ಪ್ರಾಣಿಗಳ ಕೊಳೆತ ಅವಶೇಷಗಳನ್ನು ತಿಂದು ಬದುಕಬಲ್ಲವು. ಈ ಜಾತಿಗಳು, ಅರಣ್ಯ ನಾಶದಿಂದಾಗಿ, ಆವಾಸ ಸ್ಥಾನದ ಕೊರತೆಯಿಂದಾಗಿ ಹಾಗು ವಾಯುಮಂಡಲಕ್ಕೆ ಜೀವ ರಾಸಾಯನಿಕದ ಬಿಡುಗಡೆಯಿಂದಾಗಿ ತೀವ್ರಗತಿಯಲ್ಲಿ ಕಣ್ಮರೆಯಾಗುತ್ತಿವೆ.
ಸಮಶೀತೋಷ್ಣ ಮಳೆಕಾಡುಗಳು ಸಮಶೀತೋಷ್ಣವಲಯದಲ್ಲಿರುವಂತಹ ಮಳೆಕಾಡುಗಳಾಗಿವೆ. ಈ ಕಾಡುಗಳು ಉತ್ತರ ಅಮೇರಿಕ (ಪೆಸಿಫಿಕ್ ವಾಯವ್ಯ, ಬ್ರಿಟಿಷ್ ಕೊಲಂಬಿಯಾ ಕೋಸ್ಟ್, ಮತ್ತು ಪ್ರಿನ್ಸ್ ಜಾರ್ಜ್ ನ ಪೂರ್ವದ ರಾಕಿ ಮೌಂಟಿನ್
ಟ್ರೆಂಚ್ ನ ಒಳನಾಡಿನ ಮಳೆಕಾಡಿನಲ್ಲಿ ), ಹಾಗು ಯುರೋಪ್ ( ಬ್ರಿಟಿಷ್ ದ್ವೀಪಗಳ ಭಾಗಗಳಲ್ಲಿ ಉದಾಹರಣೆಗೆ ಐರ್ಲೆಂಡ್, ಸ್ಕಾಟ್ ಲೆಂಡ್, ದಕ್ಷಿಣ ನಾರ್ವೆಯ ಕಡಲತೀರದ ಪ್ರದೇಶಗಳಲ್ಲಿ, ಆಡ್ರಿಅಟಿಕ್ ತೀರದಲ್ಲಿ ಪಶ್ಚಿಮ ಬಾಲ್ಕನ್ಸ್ ನ ಭಾಗಗಳಲ್ಲಿ ಮತ್ತು ಸ್ಪೇನ್ ನ ವಾಯವ್ಯ ಭಾಗಗಳಲ್ಲಿ ಹಾಗು ಜಾರ್ಜಿಯ ಮತ್ತು ಟರ್ಕಿಯಾದ ಕರಾವಳಿಯನ್ನು ಒಳಗೊಂಡಂತೆ ಕಪ್ಪು ಸಮುದ್ರದಪೂರ್ವ ಕರಾವಳಿ ಪ್ರದೇಶಗಳಲ್ಲಿ), ಪೂರ್ವ ಏಷ್ಯಾ ( ದಕ್ಷಿಣ ಚೀನಾ, ತೈವಾನ್, ಹಾಗು ಜಪಾನ್ ಮತ್ತು ಕೊರಿಯಾದ ಬಹುಪಾಲು ಪ್ರದೇಶಗಳಲ್ಲಿ, ಹಾಗು ಸಖಾಲಿನ್ ದ್ವೀಪ ಮತ್ತು ಪಕ್ಕದ ರಷ್ಯನ್ ದೂರ ಪ್ರಾಚ್ಯ ಕರಾವಳಿತೀರದಲ್ಲಿ), ದಕ್ಷಿಣ ಅಮೇರಿಕದಲ್ಲಿ ಹಾಗು ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್ ನಲ್ಲಿಯೂ ಕಂಡುಬರಬಹುದು.
ಪ್ರಪಂಚದ ಆವಾಸಸ್ಥಾನಗಳ ಎಲ್ಲ ಪ್ರಭೇದಗಳು ಒಟ್ಟು 40 ರಿಂದ 75 ಪ್ರತಿಶತದವರೆಗೆ ಮಳೆಕಾಡುಗಳಿಗೆ ಸ್ಥಳೀಯವಾಗಿರುತ್ತದೆ. ಸಸ್ಯಗಳ, ಕೀಟಗಳ, ಮತ್ತು ಸೂಕ್ಷ್ಮ ಜೀವಿಗಳ ಅನೇಕ ದಶಲಕ್ಷದಷ್ಟು ಪ್ರಭೇದಗಳನ್ನು ಇನ್ನೂ ಶೋಧನೆ ಮಾಡಲಾಗಿಲ್ಲ ಎಂದು ಅಂದಾಜುಮಾಡಲಾಗಿದೆ. ಉಷ್ಣವಲಯದ ಮಳೆಕಾಡುಗಳನ್ನು "ಭೂಮಿಯ ಆಭರಣಗಳು" ಮತ್ತು "ಪ್ರಪಂಚದ ಅತ್ಯಂತ ದೊಡ್ಡ ಔಷದಶಾಲೆ"ಎಂದು ಕರೆಯಲಾಗುತ್ತದೆ. ಏಕೆಂದರೆ ನೈಸರ್ಗಿಕ ಔಷಧಿಗಳ ಕಾಲು ಭಾಗಕ್ಕಿಂತ ಹೆಚ್ಚು ಔಷಧಿಗಳನ್ನು ಅಲ್ಲಿ ಶೋಧಿಸಲಾಗಿದೆ. ಮಳೆಕಾಡುಗಳು, ಪ್ರಪಂಚದ 28%ಆಮ್ಲಜನಕದ ಪೂರೈಕೆಗೂ ಕೂಡ ಕಾರಣವಾಗಿವೆ. ಆಮ್ಲಜನಕದ ಉತ್ಪಾದನೆ ಎಂದು ಹೆಚ್ಚಾಗಿ ತಪ್ಪು ತಿಳಿದುಕೊಳ್ಳಲಾಗುತ್ತದೆ, ಇಂಗಾಲದ ಡೈಆಕ್ಸೈಡ್ ನಿಂದ ದ್ಯುತಿಸಂಶ್ಲೇಷಣೆ ಕ್ರಿಯೆಯ ಮೂಲಕ ಆಮ್ಲಜನಕವನ್ನು ಸಂಸ್ಕರಿಸುತ್ತದೆ ಹಾಗು ಬಯೋಸಿಕ್ವೆಸ್ಟ್ರೇಷನ್ ಮೂಲಕ ಇಂಗಾಲವಾಗಿ ಸಂರಕ್ಷಿಸಿಡುತ್ತದೆ.
ಉಷ್ಣವಲಯದ ಮತ್ತು ಸಮಶೀತೋಷ್ಣ ವಲಯದ ಮಳೆಕಾಡುಗಳನ್ನು ಬೃಹತ್ ಪ್ರಮಾಣದಲ್ಲಿ ಮರದ ದಿಮ್ಮಿಗಳಿಗಾಗಿ ಕಡಿದು ಹಾಕಲಾಗಿದೆ ಹಾಗು 20 ನೇ ಶತಮಾನದುದ್ದಕ್ಕೂ ಕೃಷಿ ಉದ್ದೇಶಕ್ಕಾಗಿ ಅರಣ್ಯನಾಶ ಮಾಡಲಾಗಿದೆ. ಅಲ್ಲದೇ ಪ್ರಪಂಚದಾದ್ಯಂತ ಮಳೆಕಾಡುಗಳಿಂದ ಆವರಿಸಿದ್ದ ಪ್ರದೇಶ ಕ್ಷೀಣಿಸುತ್ತಿದೆ. ಬೃಹತ್ ಪ್ರಮಾಣದ ಪ್ರಭೇದಗಳು ಅಳಿವಿನಂಚನ್ನು ತಲುಪುತ್ತಿವೆ ಎಂದು ಜೀವವಿಜ್ಞಾನಿಗಳು ಅಂದಾಜುಮಾಡಿದ್ದಾರೆ (ವರ್ಷಕ್ಕೆ ಬಹುಶಃ 50,000 ಕ್ಕಿಂತ ಹೆಚ್ಚು; ಹಾರ್ವರ್ಡ್ ವಿಶ್ವವಿದ್ಯಾನಿಲಯದ . . ವಿಲ್ಸನ್ ಹೇಳುವ ಪ್ರಕಾರ ಈ ಪ್ರಮಾಣದಲ್ಲಿ ಕ್ಷೀಣಿಸಿದರೆ ಭೂಮಿಯ ಮೇಲಿರುವ ಎಲ್ಲ ಪ್ರಬೇಧಗಳಲ್ಲಿ ಕಾಲುಭಾಗ ಅಥವಾ ಅದಕ್ಕಿಂತ ಹೆಚ್ಚು ಪ್ರಬೇಧಗಳು 50 ವರ್ಷಗಳಲ್ಲಿ ಸಂಪೂರ್ಣವಾಗಿ ಕಣ್ಮರೆಯಾಗುತ್ತವೆ ಎಂದು ಹೇಳಿದ್ದಾರೆ) ಮಳೆಕಾಡುಗಳ ನಾಶದಿಂದ ಆವಾಸಸ್ಥಾನಗಳಿಗೆ ಧಕ್ಕೆಯೇ ಇದಕ್ಕೆ ಕಾರಣವಾಗಿದೆ.
ಕಾಡಿನ ತಳ ವು, ಅತ್ಯಂತ ಕೆಳ ಪದರವಾಗಿದ್ದು, ಕೇವಲ 2 ಪ್ರತಿಶತದಷ್ಟು ಮಾತ್ರ ಸೂರ್ಯನ ಬೆಳಕನ್ನು ಪಡೆಯುತ್ತದೆ. ಕಡಿಮೆ ಬೆಳಕಿನಲ್ಲಿ ಬೆಳೆಯುವ ಸಸ್ಯಗಳು ಮಾತ್ರ ಇಲ್ಲಿ ಬೆಳೆಯ ಬಲ್ಲವು. ದಟ್ಟವಾದ ಕುರುಚಲು ಗಿಡಗಳಿರುವ ನದಿಗಳ ತೀರಗಳಿಂದ , ಜೌಗು ಪ್ರದೇಶಗಳಿಂದ ಹಾಗು ಕಾಡುಜಮೀನುಗಳಿಂದ ಇದು ದೂರವಿರುವ ಕಾರಣ ಕಾಡಿನ ತಳದಲ್ಲಿ ಸಸ್ಯವರ್ಗ ಕಂಡುಬರುವುದಿಲ್ಲ, ಏಕೆಂದರೆ ಇಲ್ಲಿಗೆ ಹೆಚ್ಚು ಸೂರ್ಯನ ಬೆಳಕು ತಲುಪುವುದಿಲ್ಲ. ಇದು ಕೊಳೆಯುವ ಸಸ್ಯ ಪ್ರಾಣಿಗಳ ಅವಶೇಷಗಳು ಕೂಡ ಒಳಗೊಂಡಿದೆ, ಇವು ಅತ್ಯಂತ ವೇಗವಾಗಿ ಕೊಳೆಯುವಂತೆ ಮಾಡುವ ಉಷ್ಣದ , ತೇವದ ಪರಿಸ್ಥಿಗಳಿಂದಾಗಿ ಅತಿ ಬೇಗ ಮರೆಯಾಗುತ್ತವೆ. ಪ್ರಾಣಿಗಳ ಮತ್ತು ಸಸ್ಯಗಳ ಅವಶೇಷಗಳನ್ನು ಕೊಳೆಯಿಸುವ ಅನೇಕ ರೀತಿಯ ಶಿಲೀಂಧ್ರಗಳು ಇಲ್ಲಿ ಬೆಳೆಯುತ್ತವೆ.
ಅಡಿಕಾಡಿನ ಪದರವು ಮೇಲಾವರಣ ಮತ್ತು ಕಾಡಿನ ತಳದ ಮಧ್ಯದಲ್ಲಿರುತ್ತದೆ. ಅಡಿಕಾಡು , ಹಲವು ಪಕ್ಷಿಗಳು, ಹಾವುಗಳು, ಮತ್ತು ಹಲ್ಲಿಗಳು ಹಾಗು ಜಾಗ್ವರ್ ಗಳು, ಬೋವಗಳು , ಮತ್ತು ಚಿರತೆಗಳಂತಹ ಪರಭಕ್ಷಕಗಳಿಗೆ ನೆಲೆಯಾಗಿದೆ. ಈ ಹಂತದಲ್ಲಿ ಎಲೆಗಳು ಅತ್ಯಂತ ಅಗಲವಾಗಿರುತ್ತವೆ. ಕೀಟಗಳ ಜೀವನ ಕೂಡ ಇಲ್ಲಿ ಹೇರಳವಾಗಿವೆ. ಮೇಲಾವರಣ ಮಟ್ಟದಲ್ಲಿ ಬೆಳೆಯುವ ಅನೇಕ ಎಳೆಗಿಡಗಳು ಅಡಿಕಾಡಿನಲ್ಲಿರುತ್ತವೆ. ಮಳೆಕಾಡಿಗೆ ಬೀಳುವ ಸೂರ್ಯನ ಬೆಳಕಿನಲ್ಲಿ ಕೇವಲ 5 ಪ್ರತಿಶತ ದಷ್ಟು ಬೆಳಕುಮಾತ್ರ ಅಡಿಕಾಡನ್ನು ತಲುಪುತ್ತದೆ. ಈ ಪದರವನ್ನು ಪೊದೆ ಪದರ ಎಂದು ಕೂಡ ಕರೆಯಲಾಗುತ್ತದೆ. ಆದರು ಪೊದೆ ಪದರವನ್ನು ಪ್ರತ್ಯೇಕವಾದ ಪದರವೆಂದು ಪರಿಗಣಿಸಲಾಗುತ್ತದೆ.
2007 ರ ಜನವರಿ 18 ರ ಹೊತ್ತಿಗೆ , ಬ್ರೆಜಿಲ್ ನಲ್ಲಿ ನಾಗರಿಕತೆಯ ಸಂಪರ್ಕವಿಲ್ಲದ 67 ವಿಭಿನ್ನ ಬುಡಕಟ್ಟು ಜನಾಂಗಗಳಿವೆ. 2005 ರಲ್ಲಿ ಈ ಜನಾಂಗಗಳ ಸಂಖ್ಯೆ 40ರಷ್ಟಿತ್ತು ಎಂದು ದೃಢಪಡಿಸಿರುವುದಾಗಿ ವರದಿಮಾಡಿದೆ. ಇದರ ಜೊತೆಯಲ್ಲಿ, ಬ್ರೆಜಿಲ್ ಅತ್ಯಂತ ಹೆಚ್ಚು ನಾಗರಿಕತೆಯ ಸಂಪರ್ಕವಿಲ್ಲದ ಬುಡಕಟ್ಟು ಜನಾಂಗವನ್ನು ಹೊಂದಿರುವ ರಾಷ್ಟ್ರವಾಗಿ ಈಗ ನ್ಯೂ ಗಿನಿಯ ಐಲೆಂಡ್ ಅನ್ನು ಮೀರಿಸಿದೆ. ನ್ಯೂ ಗಿನಿಯ ದ್ವೀಪದಲ್ಲಿರುವ ಇರಿಯನ್ ಜಯ ಅಥವಾ ಪಶ್ಚಿಮ ಪರುವಾದ ಪ್ರದೇಶವು ನಾಗರಿಕತೆ ಸಂಪರ್ಕವಿಲ್ಲದ 44 ಬುಡಕಟ್ಟು ಗುಂಪುಗಳ ನೆಲೆಬೀಡಾಗಿದೆ. ಅರಣ್ಯನಾಶದಿಂದಾಗಿ ಬುಡಕಟ್ಟು ಜನಾಂಗದವರು ವಿಶೇಷವಾಗಿ ಬ್ರೆಜಿಲ್ ನಲ್ಲಿ ಅಪಾಯದ ಅಂಚಿನಲ್ಲಿದ್ದಾರೆ.
ಉಷ್ಣವಲಯದ ಮಳೆಕಾಡುಗಳು, ಮರದ ದಿಮ್ಮಿಗಳನ್ನು ಹಾಗು ಮಾಂಸ ಮತ್ತು ಚರ್ಮದಂತಹ ಪ್ರಾಣಿಯ ಉತ್ಪನ್ನಗಳನ್ನು ಒದಗಿಸುತ್ತವೆ. ಮಳೆಕಾಡುಗಳು ಪ್ರವಾಸಿ ಸ್ಥಳಗಳಾಗಿಯೂ ಹಾಗು ಪರಿಸರ ವ್ಯವಸ್ಥೆಯ ಸೇವೆಯನ್ನು ನೀಡುವಲ್ಲಿಯೂ ಮೌಲ್ಯವನ್ನು ಹೊಂದಿದೆ. ಅನೇಕ ಆಹಾರಗಳು ಮೂಲತಃ ಉಷ್ಣವಲಯದ ಕಾಡುಗಳಿಂದ ಬರುತ್ತವೆ. ಅಲ್ಲದೇ ಅವುಗಳನ್ನು ಬಹುಶಃ ಮುಂಚೆ ಪ್ರಮುಖ ಕಾಡುಗಳಾಗಿದ್ದ ಪ್ರದೇಶಗಳ ಜಮೀನಿನಲ್ಲಿ ಬೆಳೆದಿರಬಹುದು. ಅಲ್ಲದೇ ಸಸ್ಯಗಳಿಂದ ಪಡೆಯಲಾದ ಔಷಧಿಗಳನ್ನು ಜ್ವರ, ಶಿಲೀಂಧ್ರ ಸೊಂಕು, ಸುಟ್ಟಗಾಯ, ಹೊಟ್ಟೆ ಮತ್ತು ಕರುಳಿನ ಸಮಸ್ಯೆಗಳು, ನೋವು, ಉಸಿರಾಟದ ಸಮಸ್ಯೆ ಮತ್ತು ಗಾಯಗಳ ಚಿಕಿತ್ಸೆಯಲ್ಲಿ ಸಾಮಾನ್ಯವಾಗಿ ಬಳಸಲಾಗುತ್ತದೆ.
ಗೋಚರವಾಗುವ ಪದರ ವು ಸ್ವಲ್ಪ ಸಂಖ್ಯೆಯ ಅತ್ಯಂತ ದೊಡ್ಡ ಮರಗಳನ್ನು ಹೊಂದಿರುತ್ತದೆ. ಇವುಗಳನ್ನು ಗೋಚರವಾಗುವ ಮರಗಳು ಎಂದು ಕರೆಯಲಾಗುತ್ತದೆ. ಈ ಮರಗಳು 45–55 ಮೀಟರ್ ಗಳಷ್ಟು ಎತ್ತರಕ್ಕೆ ಬೆಳೆಯುವ ಮೂಲಕ ಸಾಮಾನ್ಯ ಮೇಲಾವರಣ ಮಟ್ಟಕ್ಕಿಂತಲೂ ಹೆಚ್ಚು ಉದ್ದ ಬೆಳೆಯುತ್ತವೆ. ಆದರೂ ಕೆಲವೊಂದು ಸಂದರ್ಭಗಳಲ್ಲಿ ಕೆಲವು ಪ್ರಭೇದಗಳು 70–80 ಮೀಟರ್ ನಷ್ಟು ಎತ್ತರ ಬೆಳೆಯುತ್ತವೆ. ಅವುಗಳು ಕೆಲವು ಪ್ರದೇಶಗಳಲ್ಲಿ ತಾಪಮಾನವನ್ನು ಮತ್ತು ಬಲವಾದ ಗಾಳಿಯನ್ನು ಎದುರಿಸುವ ಸಾಮರ್ಥ್ಯ ಹೊಂದಿರಬೇಕು. ಈ ಪದರದಲ್ಲಿ ಹದ್ದುಗಳು, ಚಿಟ್ಟೆಗಳು, ಬಾವಲಿಗಳು ಮತ್ತು ನಿರ್ದಿಷ್ಟ ಮಂಗಗಳು ವಾಸವಾಗಿವೆ.
ಮಧ್ಯ ಆಫ್ರಿಕನ್ ಮಳೆಕಾಡು, ಎಂಬುಟಿ ಪಿಗ್ಮಿಗಳ ನೆಲೆಬೀಡಾಗಿದೆ. ಸಮಭಾಜಕ ವೃತ್ತದ ಮಳೆಕಾಡುಗಳಲ್ಲಿರುವ ಬೇಟೆಗಾರ ಜನಾಂಗಗಳಲ್ಲಿ ಇವರು ಒಬ್ಬರು. ಇವರು ಕುಳ್ಳಗಿನ ಲಕ್ಷಣಗಳಿಂದ ಕೂಡಿದ್ದಾರೆ(ಒಂದುವರೆ ಮೀಟರ್ ಗಳಿಗಿಂತ ಗಿಡ್ಡವಿರುತ್ತಾರೆ ಅಥವಾ ಸರಿಸುಮಾರು 59 ಇಂಚುಗಳಷ್ಟಿರುತ್ತಾರೆ). ಇವರು ಕಾಲಿನ್ ಟರ್ನ್ ಬುಲ್ ರ ಅಧ್ಯಯನದ ವಿಷಯವಾಗಿದ್ದರು. ಇವರು 1962 ರಲ್ಲಿ ದಿ ಫಾರೆಸ್ಟ್ ಪಿಪಲ್ ಎಂಬ ಪುಸ್ತಕ ಬರೆದರು. ಉಳಿದವರಲ್ಲಿ ಆಗ್ನೇಯ ಏಷ್ಯಾದಲ್ಲಿ ವಾಸಿಸುತ್ತಿರುವ ಪಿಗ್ಮಿಗಳನ್ನು “ನಿಗ್ರೀಟೋ ಎಂದು ಕರೆಯಲಾಗುತ್ತದೆ.
ಮಳೆಕಾಡುಗಳ ಅನೇಕ ಪ್ರದೇಶಗಳಲ್ಲಿ ನೆಲದಮಟ್ಟದವರೆಗೆ ಸೂರ್ಯನ ಬೆಳಕು ಬೀಳುವುದಿಲ್ಲವಾದ್ದರಿಂದ , ಇಲ್ಲಿ ದಟ್ಟ ಕುರುಚಲು ಗಿಡಗಳನ್ನು ನಿರ್ಬಂಧಿಸುತ್ತದೆ. ಇದರಿಂದಾಗಿ ಕಾಡಿನಲ್ಲಿ ಸಂಚರಿಸಲು ಸಾಧ್ಯವಾಗುತ್ತದೆ. ಒಂದು ವೇಳೆ ಎಲೆಯ ಮೇಲಾವರಣವು ನಾಶವಾದಲ್ಲಿ ಅಥವಾ ಉದುರಿ ಹೋದಲ್ಲಿ, ಕಾಡಿನ ನೆಲಭಾಗವು ಬಳ್ಳಿಗಳ, ಪೊದೆಗಳ, ಕಾಡು ಎಂದು ಕರೆಯುವ ಸಣ್ಣ ಸಣ್ಣ ಮರಗಳ ಅಧಿಕ ಬೆಳವಣಿಗೆಯಿಂದಾಗಿ ತುಂಬಿಹೋಗುತ್ತದೆ. ಎರಡು ರೀತಿಯ ಮಳೆಕಾಡುಗಳಿವೆ ಅವುಗಳೆಂದರೆ: ಉಷ್ಣವಲಯದ ಮಳೆಕಾಡು ಮತ್ತು ಸಮಶೀತೋಷ್ಣ ಮಳೆಕಾಡು.
ಮಳೆಕಾಡುಗಳು ಅತ್ಯಂತ ಹೆಚ್ಚು ಮಳೆ ಬೀಳುವ ಕಾಡುಗಳ ಲಕ್ಷಣಗಳಿಂದ ಕೂಡಿದ್ದು, ಸಹಜವಾದ ಕನಿಷ್ಠ ವಾರ್ಷಿಕ ಮಳೆ ಬೀಳುವ ಪ್ರಮಾಣ 1750–2000 ಮಿಮೀ ಕ್ಕಿಂತ ಹೆಚ್ಚು ಎಂದು ಅರ್ಥನಿರೂಪಣೆ ಮಾಡುತ್ತದೆ. ಪರ್ಯಾಯವಾಗಿ ಅಂತರಉಷ್ಣವಲಯದ ಅಭಿಸರಣೆ ವಲಯವೆಂದು ಕರೆಯುವ ಮಾನ್ಸೂನ್ ಕನಿಷ್ಠ ವಾಯುಭಾರ ಪ್ರದೇಶ ,ಭೂಮಿಯ ಉಷ್ಣವಲಯದ ಮಳೆ ಕಾಡುಗಳ ಸೃಷ್ಟಿಯಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ.
ಉಷ್ಣವಲಯದ ಮಳೆಕಾಡುಗಳನ್ನು ಸಾಮಾನ್ಯವಾಗಿ ನಾಲ್ಕು ಪ್ರಮುಖ ಪದರಗಳಾಗಿ ವಿಂಗಡಿಸಲಾಗುತ್ತದೆ. ಪ್ರತಿಯೊಂದನ್ನು ಆ ನಿರ್ದಿಷ್ಟ ಪ್ರದೇಶದಲ್ಲಿ ಜೀವನಕ್ಕಾಗಿ ಹೊಂದಿಕೊಂಡಿರುವ ವಿಭಿನ್ನ ಸಸ್ಯ ಮತ್ತು ಪ್ರಾಣಿಗಳೊಡನೆ ವಿಂಗಡಿಸಲಾಗಿದೆ : ಗೋಚರವಾಗುವ, ಮೇಲಾವರಣ, ಅಡಿಕಾಡು, ಮತ್ತು ಕಾಡಿನ ತಳ ಪದರಗಳು.
ರೆಸಿನ್ ಬಂಧಿತ ಅಭ್ರಕ ಅಥವಾ ಮಿಕಾನೈಟ್ ಅಥವಾ ಸೀಳಿಕೆಗಳಿಂದ ಪಡೆದ ಮಿಕಾನೈಟ್ ಅಥವಾ ಅಭ್ರಕದ ಪುಡಿಯಿಂದ ಪಡೆದ ಹೊಳಪುಳ್ಳ ಮಿಕಾನೈಟ್ ನ್ನು ಮಿಕಾನೈಟ್ ಗಳು ಎನ್ನುವರು. ಈ ಎಲ್ಲಾ ಉತ್ಪನ್ನಗಳು ರೆಸಿನ್ ಗಳಂತಹ ಅಡಿಟಿವ್ ಗಳನ್ನು ಮತ್ತು ಫಲಿತ ಉತ್ಪನ್ನಗಳು ಕಡಿಮೆ ರೋಧ ಲಕ್ಷಣಗಳನ್ನು ಹೊಂದಿದ್ದು, ಇವುಗಳನ್ನು "ಮೈಕಾ ನಿರೋಧಕಗಳು" ಅಥವಾ ಮಿಕಾನೈಟ್ ಗಳು, ಮಿಕಾಫೋಲಿಯಂಗಳು ಎನ್ನುವರು.
ಅಭ್ರಕವು ಬೈರ್ ಫ್ರಿಂಜೆಂಟ್ ಆಗಿದ್ದು ಇದನ್ನು ಸಾಮಾನ್ಯವಾಗಿ ಅರ್ಧ ತರಂಗ ಫಲಕಗಳಲ್ಲಿ ಬಳಸುವರು.
1 ಅನುಪಾತದ ಜೇಡಿಯಲ್ಲಿ ಇಲ್ಲೈಟ್ ಅಥವಾ ಜೇಡಿ ಅಭ್ರಕ ಅತಿ ಕಡಿಮೆ ಧನ ಅಯಾನು ವಿನಿಮಯ ಸಾಮರ್ಥ್ಯ ಹೊಂದಿರುತ್ತದೆ. ಪದರುಗಳ ಮಧ್ಯೆ ಇರುವ + ಅಯಾನುಗಳು ನಿರಿನ ಅಣುಗಳ ಚಲನೆಯನ್ನು ತಡೆಯುವುದರಿಂದ ಅಭ್ರಕ ಉಬ್ಬುವುದನ್ನು ತಡೆಯುತ್ತದೆ.
ಅಭ್ರಕವನ್ನು ತೆಳುವಾದ ಹಾಳೆಯಾಗಿ ಮಾಡಲು ಸಾಧ್ಯವಿರುವುದರಿಂದ ಇದನ್ನು ಅತಿ ಕಡಿಮೆ ಹಾಯುವ ಆಲ್ಫಾ ಕಣಗಳ ಪತ್ತೆ ಹಚ್ಚುವಿಗೆ ಬಳಸುವ ಗೀಗರ್ -ಮುಲ್ಲರ್ ಕೊಳವೆತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.
ಕೆಲವು ಟೂತ್‍ಪೇಸ್ಟ್ ಗಳಲ್ಲಿ ಪುಡಿಮಾಡಿದ ಬಿಳಿ ಅಭ್ರಕವನ್ನು ಬಳಸುತ್ತಾರೆ.
ಇದು ಹಲ್ಲುಗಳ ಮೇಲ್ಮೈಗೆ ಹೊಳಪನ್ನು ನೀಡುವುದಕ್ಕೆ ಸಹಾಯ ಮಾಡುವುದಲ್ಲದೇ, ಪೇಸ್ಟ್‌ಗೆ ಕಾಂತಿವರ್ದಕ ಹೊಳಪನ್ನು ನೀಡುತ್ತದೆ.
ಅಭ್ರಕದ ಹೊಳಪು ವೇಷ ಭೂಷಣಗಳಲ್ಲಿ ಬಳಕೆಯಾಗುವುದರ ಮೂಲಕ, ಚರ್ಮಕ್ಕೆ ಪಾರದರ್ಶಕ ಹೊಳಪನ್ನು ನೀಡಿ, ನೈಜ್ಯತೆಯನ್ನು ಮಸುಕು ಮಾಡುತ್ತದೆ.
ಅಭ್ರಕವನ್ನು ಮುತ್ತುಗಳ ವಾಸನೆಯ ವರ್ಣದ್ರವ್ಯಗಳಲ್ಲಿ ಬಳಸುವರು. ಲೌಹಿಕ ನೋಟವನ್ನು ಹೊಂದಿರುವ ಅನೇಕ ವರ್ಣದ್ರವ್ಯಗಳು, ಬೇರೆ ಖನಿಜಗಳ ಲೇಪನವಿರುವ ಅಭ್ರಕವನ್ನು ಹೊಂದಿರುತ್ತವೆ. ಸಾಮಾನ್ಯವಾಗಿ ಟೈಟಾನಿಯಂ ಡೈ ಆಕ್ಸೈಡ್ . ಈ ರಿತಿಯಲ್ಲಿ ದೊರೆತ ವರ್ಣದ್ರವ್ಯಗಳು ಪ್ರತಿಫಲಿತ ಬಣ್ಣವನ್ನು ಹೊಂದಿದ್ದು, ಲೇಪನದ ದಪ್ಪವನ್ನು ಅವಲಂಬಿಸಿದೆ. ಈ ಉತ್ಪನ್ನಗಳನ್ನು ಆಟೊಮೊಬೈಲ್ ಬಣ್ಣಗಳಲ್ಲಿ, ಹೊಳೆಯುವ ಪಾತ್ರೆಗಳಲ್ಲಿ, ಜಾಹಿರಾತಿನಲ್ಲಿ ಬಳಸುವ ಉಚ್ಚ ಗುಣಮಟ್ಟದ ಮಸಿಯಲ್ಲಿ ಮತ್ತು ರಕ್ಷಣಾ ವ್ಯವಸ್ಥೆಗಳಲ್ಲಿ ಬಳಸುವರು.
ಅಭ್ರಕ ಹಾಳೆಗಳನ್ನು ವಾಹಕ ತಂತಿಯ ಉಷ್ಣತೆಯನ್ನು ಹೆಚ್ಚಿಸಲು ಸಾಮಾನ್ಯವಾಗಿ ಬಳಸಲಾಗುತ್ತದೆ (ಕೆಂಥಾಲ್ ಅಥವಾ ನೈಕ್ರೋಮ್ ನಂತಹ ಉಷ್ಣವಾಹಕ ಧಾತುಗಳು ಹೆಚ್ಚು ಉಷ್ಣತೆಯನ್ನು ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯವನ್ನು ಹೊಂದಿವೆ. ಅಭ್ರಕ ಹೆಚ್ಚು ಉಷ್ಣ, ನಿರೋಧತೆಯನ್ನು ಹೊಂದಿರುವುದರಿಂದ, ಸ್ಟವ್ ಗಳಲ್ಲಿ ಮತ್ತು ಸೀಮೆ ಎಣ್ಣೆ ತಾಪಕಗಳಲ್ಲಿ ಗಾಜಿಗೆ ಬದಲಾಗಿ ಅಭ್ರವನ್ನು ಬಳಸುತ್ತಾರೆ.
ಅಭ್ರಕದ ಮತ್ತೊಂದು ಉಪಯೋಗವೆಂದರೆ, ಇದನ್ನು ಅತಿ ತೆಳುವಾದ ಹಾಳೆಗಳ ತಯಾರಿಕೆಯಲ್ಲಿ ಬಳಸುತ್ತಾರೆ. ಪದರದ ಮೇಲ್ಮೈ ಸಂಗ್ರಹದಿಂದ ಒರಟಾಗಿ ಕಂಡುಬಂದರು ಅಬ್ರಕದ ಕಳಭಾಗದ ಪದರವು ಮೇಲ್ಭಾಗದ ಪದರಕ್ಕೆ ಸಮತಟ್ಟಾದ ಲಕ್ಷಣವನ್ನು ಮೇಲಿನ ಪದರವನ್ನು ತೆಗೆದಾಗ ನೀಡುತ್ತದೆ.
ಇದನ್ನು ನಿರೋಧಕವಾಗಿ ಕಾಂಕ್ರೀಟ್ ಇಟ್ಟಿಗೆಗಳಲ್ಲಿ, ಮನೆಯ ಉಪ್ಪರಿಗೆಗಳಲ್ಲಿ ಮತ್ತು ಗೋಡೆಗಳಾಗಿ ಬಳಸುವರು.
ಅಭ್ರಕವು ಯಥೇಚ್ಛವಾಗಿ ಹರಡಿಕೊಂಡಿದ್ದು, ಅಗ್ನಿಶಿಲೆ, ರೂಪಾಂತರ ಶಿಲೆ ಮತ್ತು ಪದರುಶಿಲೆಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ. ಪದರಿನಂತಹ ಮತ್ತು ಹರಳುರೂಪದ ಅಭ್ರಕದ ದೊಡ್ಡ ಹರಳುಗಳನ್ನು ಅನೇಕ ಉಪಯೋಗಗಳಿಗಾಗಿ ಬಳಸುತ್ತಾರೆ.
ಯೂರೋಪ್‌ನಲ್ಲಿ ಸರಬರಾಜು ಕಡಿಮೆ ಇದ್ದದರಿಂದ 19ನೇ ಶತಮಾನದವರೆಗೆ ಅಭ್ರಕದ ಬೆಲೆ ಹೆಚ್ಚಿದ್ದು, ಇದರ ದೊಡ್ಡ ಹರಳುಗಳು ವಿರಳವಾಗಿದ್ದವು. ಆದರೆ 1800ರ ಪ್ರಾರಂಭದಲ್ಲಿ ಆಫ್ರಿಕಾ ಮತ್ತು ದಕ್ಷಿಣ ಅಮೇರಿಕಾದಲ್ಲಿ ಇದರ ನಿಕ್ಷೇಪಗಳು ಹೆಚ್ಚಾಗಿ ಕಂಡುಬಂದಾಗ ಅಭ್ರಕದ ಬೆಲೆಯಲ್ಲಿ ನಾಟಕೀಯ ಕುಸಿತ ಕಂಡು ಬಂದಿತು. ಅಭ್ರಕದ ಅತಿ ದೊಡ್ಡ ಹರಳನ್ನು ಲೇಸಿ ಮೈನ್, ಒಂಟೋರಿಯೊ, ಕೆನಡದಲ್ಲಿ; ಪತ್ತೆ ಹಚ್ಚಲಾಯಿತು.ಇದು 104.34.3 ನಷ್ಟು ಇದ್ದು, 330 ಮೆಟ್ರಿಕ್ ಟನ್ ತೂಕವಿತ್ತು. ಚಿಕ್ಕ ಹರಳುಗಳು ಕ್ಯರೇಲಿಯಾ, ಮತ್ತು ರಷ್ಯಾದಲ್ಲಿಯೂ ಸಹ ಕಂಡು ಬಂದವು.
2005ರ ಬ್ರಿಟಿಷ್ ಭೂ ಮಾಪನಾ ವರದಿಗಳ ಪ್ರಕಾರ, ಭಾರತದ ಜಾರ್ಕಂಡ್ ರಾಜ್ಯದ ಕೊಡರ್ಮಾ ಜಿಲ್ಲೆಯಲ್ಲಿ ಪ್ರಪಂಚದಲ್ಲೇ ಅತಿ ದೊಡ್ಡ ಅಭ್ರಕದ ನಿಕ್ಷೇಪ ಇತ್ತು. ಚೀನಾ ಅತ್ಯಂತ ಹೆಚ್ಚು ಅಭ್ರಕವನ್ನು ಉತ್ಪತ್ತಿ ಮಾಡುವ ದೇಶವಾಗಿದ್ದು ಪ್ರಪಂಚದ ಮೂರರಷ್ಟು ಭಾಗವನ್ನು ಇದೊಂದೇ ತಯಾರಿಸುತ್ತಿತ್ತು. ಇದರ ನಂತರದ ರಾಷ್ಟ್ರಗಳೆಂದರೆ ಯು.ಎಸ್.ಎ, ದಕ್ಷಿಣ ಕೊರಿಯಾ ಮತ್ತು ಕೆನಡಾ. 19ನೇ ಶತಮಾನದಿಂದ 1960ರ ವರೆಗೆ ಹೆಚ್ಚಿನ ಪ್ರಮಾಣದ ಅಭ್ರಕ ಫಲಕಗಳನ್ನು ನ್ಯೂ ಇಂಗ್ಲೆಂಡ್‌ನಲ್ಲಿ ಗಣಿಗಾರಿಕೆ ಮಾಡಲಾಗುತ್ತಿತ್ತು. ಅತಿ ದೊಡ್ಡ ನಿಕ್ಷೇಪಗಳು ಕೊನೆಕ್ಟಿಕಟ್, ನ್ಯೂ ಹ್ಯಾಂಪ್‌ಶೈರ್, ಮತ್ತು ಮೆಯಿನ್ ಗಳಲ್ಲಿ ಇದೆ.
ಮುರುಕು ಮತ್ತು ಪದರಿನ ರೂಪದ ಅಭ್ರಕವನ್ನು ಪ್ರಪಂಚದ ಎಲ್ಲಾ ಭಾಗಗಳಲ್ಲಿ ಉತ್ಪತ್ತಿ ಮಾಡಲಾಗುತ್ತದೆ. ಪದರು ಅಭ್ರಕವು ಹಲವಾರು ಮೂಲಗಳಿಂದ ದೊರೆಯುತ್ತದೆ : ಫೆಲ್ಡ್‌ಸ್ಪಾರ್ ಮತ್ತು ಕಾಯೋಲಿನ್ ಸಂಸ್ಕರಣೆಯ ಉಪ ಉತ್ಪನ್ನವಾದ ಶಿಸ್ಟ್ ಎಂಬ ರೂಪಾಂತರ ಶಿಲೆ, ಗರಸುಗಳ ಸಂಗ್ರಹಗಳು ಮತ್ತು ಪೆಗ್ಮಾಟೈಟ್‌ಗಳು. ಹಾಳೆ ರೂಪದ ಅಭ್ರಕವು ಮುರುಕು ಮತ್ತು ಪದರ ರೂಪಕ್ಕಿಂತ ಕಡಿಮೆ ಪ್ರಮಾಣದಲ್ಲಿ ದೊರೆಯುತ್ತದೆ. ಕೆಲವು ಸಮಯಗಳಲ್ಲಿ ಹಾಳೆ ಅಭ್ರಕವನ್ನು ಮುರುಕು ಮತ್ತು ಪದರು ರೂಪದಿಂದ ಪಡೆಯಲಾಗುತ್ತದೆ. ಹಾಳೆ ರೂಪದ ಅಭ್ರಕದ ಮುಖ್ಯ ಮೂಲಗಳೆಂದರೆ ಪೆಗ್ಮಾಟೈಟ್ ಸಂಗ್ರಹಗಳು.
ಅಭ್ರಕವು ಅತಿಹೆಚ್ಚು ಡೈಎಲೆಕ್ಟ್ರಿಕ್ ಬಲ ಮತ್ತು ಉತ್ತಮ ರಾಸಾಯನಿಕ ಸ್ಥಿರತೆಯನ್ನು ಹೊಂದಿದ್ದು, ಕೆಪಾಸಿಟರ್ ಗಳು ಮತ್ತು ರೇಡಿಯೋ ಆವೃತ್ತಿ ಬಳಕೆಗಳಲ್ಲಿ ಉತ್ತಮ ವಸ್ತುವಾಗಿ ಬಳಸುತ್ತಾರೆ. ಇದನ್ನು ನಿರೋಧಕವಾಗಿ ಸಹ ಅತಿ ಹೆಚ್ಚು ವಿಭವ ವಿದ್ಯುತ್ ಉಪಕಣಗಳಲ್ಲಿ, ಮತ್ತು ಕಮ್ಯುಟೇಟರ್ ಗಳ ಮಧ್ಯದಲ್ಲಿ ನೇರ ಪ್ರವಾಹ ವಿದ್ಯುತ್ ಮೋಟಾರ್ ಗಳಲ್ಲಿಮತ್ತು ವಿದ್ಯುತ್ ಜನಕಗಳಲ್ಲಿಬಳಸುವರು. ಅಭ್ರಕವನ್ನು ಬಳಸಲು ಕಾರಣ ಇದನ್ನು ತೆಳುವಾದ ಹೋಳುಗಳಾಗಿ ಸೀಳಬಹುದು ಮತ್ತು ಇದು ಹೆಚ್ಚು ಉಷ್ಣ ನಿರೋಧಕ ಸಾಕಷ್ಟು ಪಡೆದಾಗ ಕಡಿಮೆ ರೋಧಕ ಡೈಎಲೆಕ್ಟ್ರಿಕ್ ಬಲ ಹೊಂದಿದ್ದು ಸಾಧರಣ ವಿಭವಗಳಲ್ಲೂ ಸಹ ವಿದ್ಯುತ್ ಪ್ರವಾಹವನ್ನು ತಡೆಯುತ್ತದೆ. ಎಲೆಕ್ಟ್ರಾನಿಕ್ ಸಾಧನಗಳನ್ನು ವಿದ್ಯುತ್ ಪ್ರವಾಹ ಅಥವಾ ಏಕ ತಂತಿ ಪ್ರವಾಹಕ್ಕೆ ಸಂಪರ್ಕಿಸಿದಾಗ ಅದರ ಲೋಹಿಯ ಭಾಗಗಳು ನೆಲದೊಂದಿಗೆ ಸಂಪರ್ಕಿಸಿ ವಿದ್ಯುತ್ ಆಘಾತ ಆಗುವ ಸಾಧ್ಯತೆಗಳಿರುವದರಿಂದ ಉಷ್ಣ ಇಂಗುವಿಕೆ ಸೌಲಭ್ಯ ಅಗತ್ಯವಾಗಿರುತ್ತದೆ. ಅವು ನೇರ ಸಂಪರ್ಕಕ್ಕೆ ಬಂದಾಗ ಶಾರ್ಟ್ ಸರ್ಕ್ಯೂಟ್ ಆಗುವ ಸಂಭವ ಇರುತ್ತದೆ.
ಉಷ್ಣ ಹೀರುವಿಕೆ ನಿರೋಧತೆ ಅತ್ಯಗತ್ಯ ಏಕೆಂದರೆ ಯಾವುದೇ ಸಾಧನವನ್ನು ಹೆಚ್ಚಾಗಿ ಬದಲಾಗುವ ಸಂಜ್ನೆಗೆ ಸಂಪರ್ಕಿಸಿದಾಗ ಅದು ಉಷ್ಣಹೀರುವಿಕೆಯಆಂಟೆನಾದಂತೆ ಕಾರ್ಯ ನಿರ್ವಹಿಸುತ್ತದೆ.
ಅಭ್ರಕದ ಪಾರದರ್ಶಕ ಹಾಳೆಗಳನ್ನು "ಐಸಿಂಗ್ ಗಾಜು" ಎನ್ನುವರು. ಇದನ್ನು ಬಾಯ್ಲರ್ ಗಳಲ್ಲಿ ಮತ್ತು ಲಾಟೀನುಗಳಲ್ಲಿ ಬಳಸಲಾಗುತ್ತಿತ್ತು,ಎಕೆಂದರೆ ಗಾಜಿನಂತೆ ಉಚ್ಚ ಉಷ್ಣತೆಗಳಲ್ಲಿ ಒಡೆಯುವುದಿಲ್ಲ. ಅಂತಹ ಸಣ್ಣ ರಂದ್ರಗಳನ್ನು ಕುದುರೆ ಗಾಡಿಯ "ಐಸಿಂಗ್ ಗಾಜು ಪರದೆ" ಗಳಲ್ಲಿ ಮತ್ತು 20ನೇ ಶತಮಾನದ ಮೊದಲ ಕಾರುಗಳಲ್ಲಿ ಬಳಸಲಾಗುತ್ತಿತ್ತು. ಮಾಡೆಲ್ ಟಿ ಫೋರ್ಡ್‌ನಲ್ಲಿ ಪ್ರಯಾಣ ಎಂಬ ಒಂದು ಪುಸ್ತಕವು ಐಸಿಂಗ್ ಗಾಜು ಪರದೆಗಳ ಬಗ್ಗೆ ಹೀಗೆ ವಿವರಿಸುತ್ತದೆ: "ಕ್ಯಾನ್ ವಾಸ್ ಬಟ್ಟೆಯ ಪಕ್ಕ ಪರದೆಗಳು ಗಾಳಿ, ಬೆಳಕು ಮತ್ತು ಚಳಿಗೋಸ್ಕರ ಕಿಟಕಿಗಳಿಗೆ ಹಾಕಿದ್ದು, ಅವುಗಳನ್ನು ಬಾಗಿಲಿನ ಸರಳುಗಳಿಗೆ ಸುತ್ತಲೂ ಬಂಧಿಸಲಾಗಿತ್ತು. ಪರದೆಯಲ್ಲಿ ಐಸಿಂಗ್ ಗಾಜಿನ ಸಣ್ಣ ರಂದ್ರಗಳು ಮಿತ ದರ್ಶನಕ್ಕೆ ಅನುಕೂಲ ಮಾಡಿಕೊಡುತ್ತವೆ. ಐಸಿಂಗ್ ಗಾಜನ್ನು ಒಡೆದ ಅಭ್ರಕದ ತೆಳುವಾದ ಹಾಳೆಗಳಿಂದ ಮಾಡುತ್ತಾರೆ."
ರಚನಾತ್ಮಕವಾಗಿ, ಅಭ್ರಕಗಳನ್ನು ಡೈಯೊಕ್ಟಹೆಡ್ರಲ್ ಮತ್ತು ಟ್ರೈಯೊಕ್ಟಾಹೆಡ್ರಲ್ ಎಂದು ವರ್ಗೀಕರಿಸಲಾಗಿದೆ. ಒಂದು ವೇಳೆ ಐಯಾನ್ ಅಥವಾ ಆದರೆ ಅಭ್ರಕವು ಸಾಮಾನ್ಯ ಅಭ್ರಕ ಹಾಗೂ ಐಯಾನ್ ಆದರೆ ಅಭ್ರಕವನ್ನು ಸುಲಭವಾಗಿ ಒಡೆದುಹೋಗಬಲ್ಲ ಅಭ್ರಕ ಎಂದು ವರ್ಗೀಕರಿಸಲಾಗುತ್ತದೆ.
ಇದನ್ನು ಮಣ್ಣಿನ ಬಂಧಕವಾಗಿಯೂ ಬಳಸಬಹುದು. ವಿಶೇಷವಾಗಿ ಮಡಿಕೆಯಲ್ಲಿ ಬಳಸುವ ಮಿಶ್ರಣಗಳು ಮತ್ತು ತೋಟಗಾರಿಕೆ ನೆಲಗಳಲ್ಲಿ ಬಳಸಲಾಗುವುದು.
ಮ್ಯುಸ್ಕೊವೈಟ್ ಅಭ್ರಕವು ಅಣು ಬಲ ಸೂಕ್ಷ್ಮ ದರ್ಶಕಗಳಲ್ಲಿಪ್ರತಿಚಯವಾಗಿ ಬಳಸುವ ಅತ್ಯಂತ ಸಾಮಾನ್ಯ ವಸ್ತುವಾಗಿದೆ. ಹೊಸದಾಗಿ ವಿಭಜಿಸಿದ ಅಭ್ರಕವನ್ನು ಅಣು ಬಲ ಸೂಕ್ಷ್ಮ ದರ್ಶಕಗಳಲ್ಲಿ, ಸ್ವಚ್ಛವಾದ ಪ್ರತಿಬಿಂಬ ಪಡೆಯಲು ಬಳಸುತ್ತಾರೆ. ಇದನ್ನುಬಿಸ್ಮತ್ ಫಿಲ್ಮ್‌ಗಳು, ಪ್ಲಾಸ್ಮಾ ಗ್ಲೈಕೊ ಪ್ರೋಟೀನ್ಗಳು, ಇಪ್ಪದರಗಳು, ಮತ್ತು ಡಿ.ಎನ್.ಎ ಅಣುಗಳ ಪ್ರತಿಬಿಂಬಗಳ ಉದಾಹರಣೆಗಾಗಿ ಬಳಸಲಾಗುವುದು.
ಅಯಾನು ರೂಪದಲ್ಲಿನ ಮತ್ತು ನೀರಿನ ಅಂಶವಿರುವ ಅತ್ಯಂತ ಚಿಕ್ಕ ಅಭ್ರಕದ ಹರಳುಗಳನ್ನು ಅನೌಪಚಾರಿಕವಾಗಿ ಜೇಡಿ ಅಭ್ರಕ ಎನ್ನುವರು. ಅವು ಈ ಕೆಳಗಿನವುಗಳನ್ನು ಒಳಗೊಂಡಿವೆ -
ಬಿಂದುವಿನಲ್ಲಿರುವ ಗೆ ಬದಲಾಗಿ ಅಥವಾ 2+ ಫೆಂಗೈಟ್ನೊಂದಿಗೆ ಸೇರಿದಾಗ ಬಿಂದುವಿನ ನಲ್ಲಿ ಗಣನೀಯ ಹೆಚ್ಚಳ ಉಂಟಾಗುತ್ತದೆ.
ಅಭ್ರಕ ಗುಂಪಿನ ಹಾಳೆಗಳು ಸಿಲಿಕೇಟ್ ಖನಿಜಗಳು ಮತ್ತು ಹಲವಾರು ನಿಕಟವರ್ತಿ ವಸ್ತುಗಳನ್ನು ಹೊಂದಿದ್ದು ಅತ್ಯಂತ ನಿರ್ಧಿಷ್ಟವಾದ ಮೂಲ ವಿಭಜನೆಯನ್ನು ಹೊಂದಿವೆ. ಈ ಎಲ್ಲವೂ ಮಾನೊಕ್ಲಿನಿಕ್ ಗುಂಪಿಗೆ ಸೇರಿದ್ದು ಸುಳ್ಳು-ಷಟ್ಬುಜಾಕೃತಿ ಹರಳುಗಳ ಕಡೆಗೆ ಹೆಚ್ಚು ಒಲವು ತೋರಿಸುತ್ತವೆ ಮತ್ತು ಇವೆಲ್ಲವೂ ಒಂದೇ ರಾಸಾಯನಿಕ ಸಂಯೋಜನೆಯನ್ನು ಹೊಂದಿವೆ. ಅಭ್ರಕದ ಪರಮಾಣುಗಳ ಷಟ್ಬುಜಾಕೃತಿಯಂತಹ ಜೋಡಣೆಯು ಅದರ ಅತಿ ಹೆಚ್ಚಿನ ನಿರ್ಧಿಷ್ಟ ವಿಭಜನಾಗುಣವನ್ನು ವಿವರಿಸುತ್ತದೆ.
"ಮೈಕಾ" ಎಂಬ ಪದವು ಮೂಲತಃ ಲ್ಯಾಟಿನ್ ಪದದಿಂದ , ಬಂದಿದೆ. ಇದರ ಅರ್ಥ "ಹೊಳೆಯುವುದು" ಎಂದಾಗಿದೆ. ಎಕೆಂದರೆ ಅಭ್ರಕದ ಮಿಂಚುವ ಗುಣದಿಂದ ಈ ಹೆಸರು ಕೊಡಲಾಗಿದೆ.
ಅಘೋರೇಶ್ವರ ದೇವಸ್ಥಾನವು ಹೊಯ್ಸಳ-ಕದಂಬ ಶೈಲಿಯಲ್ಲಿದೆ. ಕೆಳದಿ ಅರಸರ ಆಳ್ವಿಕೆಯ ಕಾಲದಲ್ಲಿ ಇದನ್ನು ಹೊಂಬುಚದ ವೆಂಕಟಯ್ಯ ಎಂಬ ಶಿಲ್ಪಿ ಕಟ್ಟಿದನೆಂದು ದೇಗುಲದಲ್ಲಿನ ಕಲ್ಲಿನ ಹಳೆಗನ್ನಡದ ಬರಹವೊಂದು ಹೇಳುತ್ತದೆ.ಉತ್ತರ-ದಕ್ಷಿಣ ದಿಕ್ಕಿನಲ್ಲಿರುವ ಈ ದೇಗುಲವು ಗರ್ಭಗೃಹ, ಅರ್ಧಮಂಟಪ, ಮುಖಮುಂಟಪ ಮತ್ತು ಎದುರಿಗೆ ನಂದಿಗೆ ಪ್ರತ್ಯೇಕ ಮಂಟಪವನ್ನು ಹೊಂದಿದೆ.ಗರ್ಭಗೃಹದಲ್ಲಿ ಕಲ್ಲಿನ ಶಿವಲಿಂಗವಿದೆ. ಈ ದೇವಾಲಯದಲ್ಲಿ ೩೨ ಕೈಗಳ ಅಘೋರೇಶ್ವರನ ಉತ್ಸವ ಮೂರ್ತಿಯಿದೆ. ಅರ್ಧಮಂಟಪದಲ್ಲಿ ಬಿಳಿ ಕಲ್ಲಿನಿಂದ ಕೆತ್ತಿದ ಸಣ್ಣ ನಂದಿಯಿದೆ. ಅರ್ಧಮಂಟಪದ ದ್ವಾರದಲ್ಲಿ ಎರಡೂ ಬದಿಯಲ್ಲಿ ಅಘೋರೇಶ್ವರನ ಪರಿವಾರದ ಕೆತ್ತನೆಗಳಿವೆ. ಎಡಭಾಗದಲ್ಲಿ ಮಹಿಷಮರ್ದಿನಿ, ಭೈರವನ ಕೆತ್ತನೆಗಳಿದ್ದರೆ ಬಲಭಾಗದಲ್ಲಿ ಗಣಪತಿ, ಷಣ್ಮುಖನ ಕೆತ್ತನೆಗಳಿವೆ. ಎದುರಿನ ಮುಖಮಂಟಪ ಕೆತ್ತನೆಯಿರುವ ಕಂಬಗಳ ಆಧಾರದ ಮೆಲೆ ನಿಂತಿದೆ. ದೇಗುಲವು ದ್ರಾವಿಡ ಶೈಲಿಯ ಕಳಸವನ್ನು ಹೊಂದಿದೆ. ದೇಗುಲದ ಪಶ್ಚಿಮದಲ್ಲಿ ಇದೇ ಶೈಲಿಯ ಆದರೆ ಸ್ವಲ್ಪ ಸಣ್ಣದಾದ ಅಖಿಲಾಂಡೇಶ್ವರಿಯ ದೇಗುಲವಿದೆ.
ದೇವಸ್ಥಾನದ ಎದುರು ಕಲ್ಲಿನ ಬೃಹತ್ ಬಸವನ ವಿಗ್ರಹವಿದ್ದು, ಅದರ ಒಂದು ಕಾಲಿನ ಕೆಳಭಾಗದಲ್ಲಿ ಚಿಕ್ಕ ಮಕ್ಕಳು ನುಸುಳುವಷ್ಟು ಜಾಗವಿದ್ದು, ಅದರಲ್ಲಿ ನುಸುಳಿದರೆ ಇಷ್ಟಾರ್ಥ ಪ್ರಾಪ್ತವಾಗುತ್ತದೆ ಎಂಬ ಪ್ರತೀತಿಯಿದೆ. ದೇವಸ್ಥಾನದ ಹೊರ ಆವರಣವು ಹಚ್ಚ ಹಸುರಿನ ಹುಲ್ಲು ಹಾಸಿನಿಂದ ಕಂಗೊಳಿಸುತ್ತದೆ.
ಇಕ್ಕೇರಿಯು 16 ಮತ್ತು 17ನೆಯ ಶತಮಾನಗಳಲ್ಲಿ ಕೆಳದಿ ಅರಸರ ವೈಭವಾನ್ವಿತ ರಾಜಧಾನಿಯಾಗಿ ಮೆರೆಯಿತು. ರುವ ಈ ಹಳ್ಳಿ 1560 ರಿಂದ 1639ರವರೆಗೆ ಕೆಳದಿ ಅರಸರ ರಾಜಧಾನಿಯಾಗಿತ್ತು. ವೀರಭದ್ರನಾಯಕನ ಆಡಳಿತ ಕಾಲದಲ್ಲಿ ಇಕ್ಕೇರಿ ವಿಜಯನಗರ ಅರಸರ ಅಧೀನತೆಯಿಂದ ಬೇರೆಯಾಗಿ ಸ್ವತಂತ್ರ ಸಂಸ್ಥಾನವೆನಿಸಿತು. ಅನಂತರ ತಮ್ಮ ರಾಜಧಾನಿಯನ್ನು ಇಕ್ಕೇರಿಯಿಂದ ಬಿದನೂರಿಗೆ ಬದಲಾಯಿಸಿದರು. ಆದರೂ ಇಕ್ಕೇರಿ ಕೆಳದಿ ಅರಸರ ರಾಜಧಾನಿ ಎಂಬ ಗೌರವವನ್ನು ಬಹಳ ಕಾಲ ಪಡೆದಿತ್ತು. ಇಕ್ಕೇರಿಯಿಂದ ಟಂಕಸಾಲೆಯ ವರ್ಗವಾದರೂ ಇಕ್ಕೇರಿ ಪಗೋಡ, ಇಕ್ಕೇರಿ ಪಣಗಳು ಚಲಾವಣೆಯಲ್ಲಿದ್ದವು.
ನಗರದ ಸುತ್ತಲೂ ಮೂರು ಸುತ್ತುಕಟ್ಟು ಆವರಣಗಳ ವಿಶಾಲವಾದ ಕೋಟೆ ಗೋಡೆಗಳಿದ್ದುವು. ಕೋಟೆಯಲ್ಲಿ ಅರಮನೆ ಮತ್ತು ಭವ್ಯ ಕಟ್ಟಡಗಳಿದ್ದುವು. ಗತವೈಭವದ ಕುರುಹಾಗಿ ಈಗ ಅಲ್ಲಿ ಉಳಿದಿರುವುದು ಅಘೋರೇಶ್ವರ ದೇವಾಲಯ ಮಾತ್ರ. ಈ ದೇವಾಲಯದಲ್ಲಿನ ಮಧ್ಯದ ಕಂಬಗಳ ಪರಸ್ಪರ ದೂರವನ್ನು ಬಾಗಾಯತಿನ ಪ್ರಮಾಣಬದ್ಧ ಅಳತೆ ಎಂದು ಪರಿಗಣಿಸಲಾಗುತ್ತಿತ್ತು. ಈ ಮಾನವನ್ನು ದಾಯ ಎಂದು ಕರೆಯುತ್ತಿದ್ದರು.
ಇಕ್ಕೇರಿ ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲ್ಲೂಕಿನಲ್ಲಿದೆ. ಇದು ಸಾಗರ ಪಟ್ಟಣದಿಂದ ಆರು ಕಿಲೋಮೀಟರ್ ದೂರದಲ್ಲಿದೆ, ಸಹ್ಯಾದ್ರಿಯ ವನರಾಜಿಯ ನಡುವಿನಲ್ಲಿದೆ.
ಇಲ್ಲಿನ ಅಘೋರೇಶ್ವರ ದೇವಸ್ಥಾನ ತುಂಬಾ ಪ್ರಸಿದ್ಧವಾಗಿದೆ. ಇದರ ಎಡಭಾಗಕ್ಕೆ ಅಖಿಲಾಂಡೇಶ್ವರಿ ಅಮ್ಮನವರ ದೇವಾಲಯವೂ ಇದೆ.
ಆರ್ಥಿಕ ನಿರ್ವಹಣೆಯ ದೃಷ್ಟಿಯಲ್ಲಿ ಡಾಬರ್ ಒಂದು ಬಂಡವಾಳ-ಸ್ನೇಹೀ ಮುದ್ರಾಂಕಿತ ಕಂಪನಿಯಾಗಿದೆ. ಕಂಪನಿಯ ಅಭಿವೃದ್ಧಿಯ ದರವು ಶೇಕಡಾ ೧೦ ರಿಂದ ಶೇಕಡಾ ೪೦ಕ್ಕೆ ಏರಿದೆ. ಎರಡು ವರ್ಷಗಳಲ್ಲಿ ನಿರೀಕ್ಷಿತ ಬೆಳವಣಿಗೆಯ ದರವು ದ್ವಿಗುಣವಾಗಿತ್ತು. ಬಂಡವಾಳಗಾರರಿಗೆ ಭಾರೀ ಪ್ರಮಾಣದ ಮಾಹಿತಿಯು ಲಭ್ಯವಿದ್ದು, ದೈನಂದಿನ ಶೇರು ಬೆಲೆಯೂ ಸೇರಿದಂತೆ, ಕಂಪನಿಯ ಭವಿಷ್ಯಕ್ಕೆ ಸಂಬಂಧಿಸಿದ ಹಲವಾರು ಮಾಹಿತಿಗಳು ಸಹ ಲಭ್ಯವಾಗಿವೆ. ಯಾವುದೇ ದೃಷ್ಟಿಕೋನದಲ್ಲಿ ನೋಡಿದರೂ, ಇಲ್ಲಿ ಬಂಡವಾಳದಾರರ ನಿಧಿಯ ಮೇಲೆ ಹೆಚ್ಚಿನ ಜವಾಬ್ಧಾರಿಯನ್ನೇ ಹೊಂದಿರುವುದು ಕಂಡುಬರುತ್ತದೆ. ಇದು ಡಾಬರ್ ತನ್ನ ಪ್ರತಿಯೊಂದು ಘಟಕಗಳ ಮೇಲೆ ಕೈಗೊಂಡ ಜಾಗೃತಿ ತತ್ವದ ನೇರ, ವಿಸ್ತೃತ ಯೋಜನೆಯಾಗಿದೆ ಮತ್ತು ಇದು ಈ ಬ್ರಾಂಡ್ ಮೇಲಿನ ನಂಬಿಕೆಗೆ ಭದ್ರ ತಳಹದಿಯಾಗಿದೆ.
ಡಾಬರ್ ಇಂಡಿಯಾ ಲಿಮಿಟೆಡ್ ನಾಲ್ಕನೆಯ ಬೃಹತ್ ಎಫ್‌ಎಮ್‌ಸಿಜಿ ಕಂಪನಿಯಾಗಿದೆ ಮತ್ತು ಅಂದಾಜು ಸುಮಾರು ೭೫೦ ಮಿಲಿಯನ್ ಅಮೇರಿಕನ್ ಡಾಲರ್‌ನಷ್ಟು ವ್ಯವಹಾರಗಳನ್ನು ಹೊಂದಿದ್ದು ಡಾಬರ್ ಆಮ್ಲ, ಡಾಬರ್ ಚ್ಯವನಪ್ರಾಶ್, ವಾಟಿಕ, ಹಾಜ್‌ಮೋಲಾ ಮತ್ತು ರಿಯಲ್ ಮುದ್ರಾಂಕಿತ ಉತ್ಪನ್ನಗಳ ಜೊತೆಗೆ ಮಾರುಕಟ್ಟೆಯಲ್ಲಿ ಸುಮಾರು ೩.೫ ಬಿಲಿಯನ್ ಅಮೇರಿಕನ್ ಡಾಲರ್‌ನಷ್ಟು ಬಂಡವಾಳವನ್ನು ಹೊಂದಿದೆ. ಈ ಕಂಪನಿಯು ಹೊಸ ಜನಾಂಗದ ಬಳಕೆದಾರರ ಮೇಲೆಯೂ ತನ್ನ ದೃಷ್ಟಿಯನ್ನಿಟ್ಟಿದ್ದು, ಆಧುನಿಕ ಜೀವನವಿಧಾನಕ್ಕೆ ಅಗತ್ಯವಿರುವ ಉತ್ಪನ್ನಗಳನ್ನು ಹೊರತರುವುದರೊಂದಿಗೆ, ತನ್ನ ಹಳೆಯ ಬಳಕೆದಾರರರಿಗೆ ಯಾವುದೇ ರೀತಿಯಲ್ಲಿ ತೊಂದರೆಯಾಗದಂತೆ ತನ್ನ ಗುಣಮಟ್ಟವನ್ನು ಕಾಯ್ದುಕೊಂಡಿದೆ.
ಭಾರತದ ಹೊರಗಿನ ದೇಶಗಳಲ್ಲಿನ ಸಂಪಾದನೆ ಮತ್ತು ಮೈತ್ರಿಯನ್ನು ಗಮನದಲ್ಲಿರಿಸಿಕೊಂಡು ಇದು ಮುಂದಿನ ನಾಲ್ಕು ವರ್ಷಗಳಲ್ಲಿ ವಿದೇಶೀ ವ್ಯಾಪಾರವನ್ನು ೧೧.೪% ರಿಂದ ೧೫% ರಷ್ಟು ಅಭಿವೃದ್ಧಿಗೊಳಿಸುವ ಗುರಿಯನ್ನು ಹೊತ್ತಿರುವ ಡಾಬರ್ ದೇಶ ವಿದೇಶಗಳ ಮಾರುಕಟ್ಟೆಗಳಲ್ಲೂ ತನ್ನ ವಿಸ್ತರಣಾ ಯೋಜನೆಯನ್ನು ಹಮ್ಮಿಕೊಳ್ಳುವ ಕಾರ್ಯತಂತ್ರವನ್ನು ಡಾಬರ್ ರೂಪಿಸುತ್ತಿದೆ.
ಪೆಪ್ಸಿ ಯ ಟ್ರೋಪಿಕಾನ ಮತ್ತು ಇತರ ಪಾನೀಯ ತಯಾರಿಕಾ ಬ್ರಾಂಡ್‌ಗಳ ಜೊತೆ ಸ್ಪರ್ಧಿಸುತ್ತಿರುವ ಡಾಬರ್ ೧೦೦ಕೋಟಿ ರೂಪಾಯಿಗಳನ್ನು ಸಂಸ್ಕರಣೆ ಮತ್ತು ಸಂಗ್ರಹಣೆಯಲ್ಲಿ ವಿನಿಯೋಗಿಸಿಕೊಳ್ಳುತ್ತಿದೆ.
ಡಾ ಕ್ಟರ್ ಬರ್‌ ಮನ್ ಪದದಿಂದ ಹುಟ್ಟಿದ ಡಾಬರ್ ಭಾರತದ ಬೃಹತ್ ಆಯುರ್ವೇದ ಔಷಧ ತಯಾರಿಕಾ ಕಂಪನಿಯಾಗಿದೆ. ಡಾಬರ್‌ನ ಆಯುರ್ವೈದ್ಯ ವೈಶಿಷ್ಟ್ಯತೆಗಳ ಘಟಕವು ಸಾಮಾನ್ಯ ಶೀತದಿಂದ ಹಿಡಿದು ಗಂಭೀರ ಸ್ವರೂಪದ ಪಕ್ಷವಾತ ಖಾಯಿಲೆ ಮತ್ತು ಇತರ ದೈಹಿಕ ಅಸ್ವಸ್ಥತೆಗಳ ಚಿಕಿತ್ಸೆಗಾಗಿ ಸುಮಾರು ೨೬೦ಕ್ಕೂ ಹೆಚ್ಚಿನ ಔಷಧಗಳನ್ನು ಹೊಂದಿದೆ.
ಡಾಬರ್ ಫಾರ್ಮಾ ಲಿಮಿಟೆಡ್ ಮೂಲಕ ಡಾಬರ್ ಕಂಪನಿಯು ವಿಷಶಾಸ್ತ್ರದ ವೈಜ್ಞಾನಿಕ ಪರೀಕ್ಷೆಗಳನ್ನೂ ನಡೆಸುತ್ತದೆ ಹಾಗೂ ಆಯುರ್ವೈದ್ಯ ಔಷಧಿಗಳನ್ನು ವೈಜ್ಞಾನಿಕ ವಿಧಾನದಲ್ಲಿ ಮಾರುತ್ತದೆ. ಅಲ್ಲದೇ ಇವರು ಶಸ್ತ್ರಚಿಕಿತ್ಸಾ ಕೊಠಡಿಯಲ್ಲಿ ಬಳಕೆಗೆ ಬರುವಂತಹ ಹೊಸ ಔಷಧಿಗಳನ್ನು ಸಂಶೋಧಿಸಿ ದೇಶದಾದ್ಯಂತ ಹೊಸ ಮಾರುಕಟ್ಟೆಯನ್ನೇ ನಿರ್ಮಿಸಿದ್ದಾರೆ.
ಡಾಬರ್ ಆಹಾರ ಪದಾರ್ಥಗಳು, ಡಾಬರ್ ಇಂಡಿಯಾದ ಸಹ ವಾಣಿಜ್ಯ ಸಂಸ್ಥೆಯು ಸುಮಾರು ೨೫% ದರದಲ್ಲಿ ಬೆಳವಣಿಗೆಯನ್ನು ನಿರೀಕ್ಷಿಸುತ್ತಿದೆ. ಈ ಮುದ್ರೆಯ ಉತ್ಪನ್ನಗಳಾದ ರಿಯಲ್ ಮತ್ತು ಆಕ್ಟೀವ್ ಪಾನೀಯಗಳೆರಡೂ ಹಣ್ಣಿನ ಪಾನೀಯಗಳ ವಿಭಾಗಗಳಲ್ಲಿ ಮಾರುಕಟ್ಟೆಯಲ್ಲಿ ಈ ಕಂಪನಿಯನ್ನು ಅಗ್ರ ಸ್ಥಾನ ಪಡೆಯುವಂತೆ ಮಾಡಿವೆ.